Obert el termini d'inscripció per al VII certamen literari ‘Pascual Enguídanos-George H. White’
Sin fecha

La Regidoria d'Arxius i Biblioteques de Llíria presenta la VII edició del certamen literari de relats curts ‘Pascual Enguídanos-George H. White’. El termini de presentació de les creacions literàries, que poden ser en castellà o en valencià, estarà obert fins al pròxim 7 d'octubre.

Este certamen organitzat per l'Ajuntament de Llíria pretén, com cada any, fomentar la creació literària i difondre l'obra de l'escriptor edetà, Pascual Enguídanos, precursor de les novel·les de ciència-ficció a Espanya.

La convocatòria està oberta a les persones majors de 18 anys, que siguen residents en la Comunitat Valenciana i que no hagen sigut premiades en l'últim certamen de 2020. Pel que fa a les característiques dels relats, hauran de ser inèdits i no haver sigut premiats en certàmens anteriors. La seua temàtica serà la d'aventura, en qualsevol dels seus gèneres i modalitats (fantasia, policíaca, històrica, ciència-ficció, western o viatges).

El certamen atorgarà fins a un total de quatre premis. Dos guardons de 800 euros, per als guanyadors tant en la categoria de valencià com en la de castellà, i altres dos premis de 400 euros cadascun per als finalistes de totes dues categories. Les bases d'aesta setena edició es poden consultar en el tauler d'anuncis de la web municipal.